**PROPOZICIJE „2. KUPA GRADA ČAKOVCA“**

**OTVORENO PRVENSTVO GRADA ČAKOVCA U STOLNOM TENISU**

**1. ORGANIZATOR**

Organizator turnira je STK „PUTJANE“ ČAKOVEC pod pokroviteljstvom GRADA ČAKOVCA

**2.MJESTO I VRIJEME**

Turnir će se održati u nedjelju, 28.5.2017. godine s početkom u 9,30 sati u sportskoj dvorani II. Osnovne škole Čakovec, Jug, (Trg pape Ivana Pavla II. 1, Čakovec)

**3.KATEGORIJE**

A) SENIORI – rođeni 1977. i mlađi – turnir za KUP GRADA ČAKOVCA

B) MLAĐI VETERANI – rođeni 1967. – 1976.

C) STARIJI VETERANI – rođeni 1957. – 1966.

D) NAJSTARIJI VETERANI – rođeni 1956. i stariji

E) ŽENE – rođene 1977. i mlađe

F) ŽENE – rođene 1976. i starije

G) PAROVI

H) UTJEŠNI TURNIR ZA SVE KATEGORIJE

*Početak natjecanja kategorija* ***A*** *i* ***B*** *u* ***9,30*** *sati, a kategorija* ***C****,* ***D*** *,****E*** *i* ***F*** *u* ***11,00*** *sati*

**4.PROPOZICIJE**

Kup Grada Čakovca je otvoreni turnir u stolnom tenisu. Pravo nastupa imaju svi uredno prijavljeni igrači (registrirani i neregistrirani) Veterani prema vlastitom izboru mogu igrati nižu starosnu kategoriju, a nastupiti se može samo u jednoj kategoriji.

U pojedinačnom dijelu natjecanja natjecatelji će biti razvrstani po skupinama gdje se sastaju svatko sa svakim, a prva dva iz svake skupine nastavljaju natjecanje klasičnim KO sustavom, dok treće i četvrto plasirani nastavljaju natjecanje u utješnom turniru, također KO sustavom.

Organizator će odrediti nositelje prema sljedećim kriterijima:

1. Rang lista HSTS-a
2. Osobna procjena Vrhovnog suca

Svi susreti igrati će se na 3 dobivena seta. Turnir će se igrati prema odredbama Pravilnika o sustavu natjecanja i Pravilnika o organizaciji natjecanja HSTS-a.

U kategoriji parova mogu nastupiti svi prijavljeni igrači i igračice u pojedinačnim kategorijama, te se ne plaća kotizacija.

Parovi će se igrati po KO sustavu, a nositelje će odrediti Vrhovni sudac.

Igrači nastupaju na vlastitu odgovornost, pa se stoga preporuča da naprave liječnički pregled prije nastupa na turniru. Kategorije u kojima se prijavi manje od 4 natjecatelja neće se igrati.

**5.PRIJAVA**

Prijave se primaju do četvrtka, 25.05.2017. do 18,00 sati, a ždrijeb i satnica biti će objavljeni na [www.msts.hr](http://www.msts.hr) 27.5.2017. godine, najkasnije do 14,00 sati.

Prijave (ime i prezime, god. rođenja, kategorija) se šalju:

- na broj mobitela : 098-960-3007 (Franjo Flac)

- na e-mail: franjo\_flac@net.hr

- na fax: 040-390-539

**Prijavnina** iznosi 40,00 kuna i plaća se organizatoru prije početka turnira.

**6.NAGRADE**

Organizator će peharima nagraditi 4 najbolje plasirana igrača/igračica u svakoj pojedinačnoj kategoriji, a 4 najuspješnija para će nagraditi medaljama. Pobjednici utješnih turnira će također biti nagrađeni zlatnim medaljama.

Osim toga, veliki prijelazni pehar osvojiti će pobjednik seniorske kategorije – KUP GRADA ČAKOVCA

 Organizacijski odbor